rlitschk/wikidir huggingface dataset:
De Blaue Engel is en plattdüütsch Theaterstück na Heinrich Mann sien hoochdüütschen Roman Professor Unrat. Mann hett den Professor Unrat 1904 schreven un een Johr later is dat Book in’n Verlag Albert Langen rutkamen. De Theaterversion vun dat Book, de Frank Grupe in’t Plattdüütsche översett hett, hett an’n 5. Oktober 2008 sien Premier an’t Ohnsorg-Theater hatt. Beröhmt is ok de Film Der blaue Engel vun 1930 mit Marlene Dietrich. Dat hannelt vun’n Persepter Raat. Raat is en temlichen Tyrann, in’e School un ok buten de School. He hett dat besünners dor op afsehn, Schölers faat to kriegen, de mit sien Naam Spaaß drievt un „Unrat“ to em seggt. Ganz besünners hett he dat op Lohmann afsehn. Ok em will he faatkriegen. In een vun Lohmann sien Heften finnt Raat en Gedicht, dat Rosa Fröhlich todacht is. He will rutfinnen, wat dat mit disse Rosa op sik hett un wat he Lohmann so nich kriegen kann. Raat kriggt rut, dat Rosa in’n Havenkroog De blaue Engel ünner den Naam Lola optreden deit. He besöcht den Kroog un lehrt Rosa kennen. Aver Raat warrt ehr geern hebben. Jümmer wedder kummt he in’n Blauen Engel un jümmer mehr geiht he in de Leevd
(497) Iva is en Asteroid ut de Hööftgördel, de an’n 4. November 1902 vun de US-amerikaansch Astronom Raymond Smith Dugan in Heidelbarg opdeckt wurrn is. Dat weer de eerste vun 16 Asteroiden, de he opdeckt hett. Nöömt is de Asteroid na Iva Shores, de lütte Dochter vun den Opdecker sien Vermeder, to de Tiet as he an’t Amherst College studeert harr.. List vun de Asteroiden Dictionary of Minor Planet Names, Springer; afropen an’n 19. September 2018
Okzitaansch (okzitaansch L’occitan) is ene romaansche Spraak, de in de sauer Drüddel vun Frankriek (d. h. in 6 Regionen oder 32 Departements vun den franzööschen Staat) sauer vun de Leira, in de Alpendalen (okzitansche Dalen) vun Italien (op dat Papier ok in en Oort in Guardia Piemontese) un in’t Val d’Aran in Spanien snackt warrt. De Naam kummt vun „oc“, dat Woort för jo vun dat Middelöller, no in de moderne Spraak aktiv, in’n Kontrast to’n Wort för jo „oïl“ vun de snackt Spraak vun de Franzosen ut den Noorden, vun de „Langue d'Oïl“, dat Wort „oïl“ is de ole Variante vun’t „oui“ vun’t Franzöösch. Dat Spraakrebeet vun’t Okzitaansche heet Okzitanien. Dat Okzitaansche weer de Spraak vun de meeste Troubadouren un de meeste Albigenser (Katharer). Dat Okzitaansch is ene Spraak mit sterke Ähnlichkeit to’n Katalaansch, sünners in de Version vun Languedoc. Frédéric Mistral ut de Provence weer de okzitaansche Schriever, de 1904 den Literatur-Nobelpries kreeg. De Gruppe Anaram Au Patac sett sik för de okzitaansche Spraak in. Spraken in Frankriek Bi’n Wikiborn gifft dat Originalschriften över dat Thema oder vun den Schriever: Okzitanische Wörterbücher. Okzitanische Sprache. Mehr Biller, Videos oder Audiodateien to’t Thema gifft dat bi Wikimedia Commons. Lo Congrès
Breslau (poolsch Wrocław D) gellt as de Hööftstadt vun’t histoorsche Rebeet Slesien un is de veert gröttste Stadt vun Polen. Se liggt an de Oder un ok de Bystrzyca, Oława, Ślęza un Widawa. Lang weer de Stadt düütsch, man siet 1945 höört se to Polen. 1163 ward dat poolsche Hartogdoom Breslau grünnt. Hie is de Universität Breslau (siet 1945 Uniwersytet Wrocławski) siet 1811. In’t Medeloller weer Breslau in de Hanse un is nu in de Niege Hanse, as ene vun de gröttste Städer. Siet 1930 is in Breslau en Arzbistum, män in de Tid vun Klaus Groth weern de meeste Lü luthersch. Breslau weer ten Johr 1945 de Hoofdstadt vun de Provinz Niederschlesien, vandage vun de Provinz Niederschlesien. Breslau is de Grünnungsoort vun’t konservative Jodendoom, de belangriekste Konfessioon vun’t Jodendoom. In de Ballungsregion sün kene annern groten Städer, wat et ok in de Ballungsregion Warschau gifft. De Bezirke vun de Stadt sün: Stare Miasto (Olle Stadt) Śródmieście (Binnenstadt) Psie Pole (die Vörsteden in de Nörden un i de Ossen) Krzyki (de södelke Binnenstadt un de Vörsteden in de Söden) Fabryczna De Uniwersytet Wrocławski is ene vun de gröttste poolsche Hoochscholen. Siet Jahrhunnerten gifft dat hie Hochschoolen.1702 ward Leopoldina gründ't. Siet
Achen betekent Achen, Oort in de Gemeen Achen in’n Landkreis Veern, Neddersassen, Achen, Oort in de Gemeen Börßum in’n Landkreis Wulfenbüttel, Neddersassen, Achen, Gemeen in dat Département Moselle, Frankriek, Achen, Oort in de Gemeen Amerang in’n Landkreis Rosenheim, Bayern, Achen, Oort in de Gemeen Rottenbuch in’n Landkreis Weilheim-Schongau, Bayern, Achen, Oort in de Gemeen Schonstett in’n Landkreis Rosenheim, Bayern, Achen, Oort bi Hopfgarten im Brixental, Bezirk Kitzbühel, Tirol, Öösterriek, Tiroler Achen, Beek bi Übersee, Landkreis Traunstein, Bayern, de in’n Chiemsee münnt, Hopfensee-Achen, Beek in Füssen, Landkreis Ostallgäu, Bayern, de in de Füssener Achen münnt, Achen, Beek bi Nußdorf am Inn, de in’n Inn münnt, Rohrdorfer Achen, Beek in Rosenheim, de in’n Inn münnt, Füssener Achen, Beek bi Achmühle, Stadt Füssen, Landkreis Ostallgäu, Bayern, de in’n Lech münnt, Achen, Beek bi Achenmühle, Gemeen Rohrdorf, Landkreis Rosenheim, Bayern, de in de Rohrdorfer Achen münnt, Götzinger Achen, Beek bi Petting, Landkreis Traunstein, Bayern, de in de Salzach münnt, Steinacher Achen, Beek bi Steinach, Gemeen Pfronten, Landkreis Ostallgäu, Bayern, de in de Vils münnt. Achen is de Familiennaam von Christopher Achen (* 1946), US-amerikaanschen Politikwetenschopper. Kiek ok bi: Aachen, Ache. Disse Siet is över en mehrdüdigen Begreep un vertellt, wat disse Begreep allens bedüden
Disse Artikel is man blots en Stubben. Du kannst Wikipedia helpen un em verbetern. Baukem is de tweedgröttste Stadt in Westfalen un hett 380.000 Inwohners. Se hett en Universität, de in Westfalen na Mönster un Hagen de gröttste is. Baukem weer in de ole Hanse, man is nu nich in de Niege Hanse. Stadrechten hett Baukem al 1321 kregen. Baukem is siet dat 19. Jh. een vun de wichtigsten Städen vun de poolsche Kultur in Düütschland. En Deel vun Baukem is siet 1975 ok Wattsche. Wolfgang Clement (Politiker) Hans Matthöfer (Politiker) Peter Scholl-Latour (Schriever) Otto Schily (Politiker) Brigitte Zypries (Politikerin) Norbert Lammert (Politiker) Herbert Grönemeyer (Schauspeler un Sänger) Category:Bochum. Mehr Biller, Videos oder Audiodateien to’t Thema gifft dat bi Wikimedia Commons. Kreisen un kreisfrie’e Städer in Noordrhien-Westfalen Aken | Städerregion Aken | Baukem | Bonn | Bottrop | Boverbergisch Kreis | Builefeld | Düren | Düsseldörp | Düörpm | Essen | Euskirchen | Gelsenkiärken | Gütsel | Hagen | Hamm | Herne | Hiarwde | Hinsberg (Heinsberg) | Hoogsuerlandkreis | Höxter | Iämpe-Ruhr Kreis | Kleef (Kleve) | Köln | Krievel (Krefeld) | Leverkusen | Märkisch Kreis | Kreis Mettmann | Kreis Minnen-Lübke | Mölm | Mönchengladbach | Mönster |
Ris betekent Ris, dat Koorn van den Plantenaarden Oryza sativa un Oryza glaberrima, Ris, Oort in de Gemeen Syke in’n Landkreis Deefholt, Neddersassen, Ris, Oort in Däänmark, Ris, Gemeen in dat Département Hautes-Pyrénées, Frankriek, Ris, Gemeen in dat Département Puy-de-Dôme, Frankriek, Ris-Orangis, Gemeen in dat Département Essonne, Frankriek. Ris is de Familiennaam von Abraham Ris (üm 1763–1834), Swiezer Rabbiner, Daniel Ris (* 1965), düütschen Schauspeler, Speelbaas, Schriever un Kulturmanager, Friedrich Ris (1867–1931), Swiezer Psychiater un Entomoloog, Fritz Ris (1897–1973), düütschen Inschenör un Ünnernehmer, Günter Ferdinand Ris (1928–2005), düütschen Bildhauer, Hans Ris (1914–2004), US-amerikaanschen Bioloog, Louis Nicolas Clément de Ris (1714–1786), franzööschen Avkaat, Raphael Ris (1728–1813), Swiezer Rabbiner un Kabbalist, Roland Ris (* 1939), Swiezer Germanist un Dialektoloog, Sigmund Ris (1431–1532), öösterriekschen Geistlichen, Walter Ris (1924–1989), US-amerikaanschen Swemmer. Kiek ok bi: Ries, Riss, Riß. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Goh Rüstringen weer en oll freesch Goh, de daar was, waar vandag de oostelke Deel van dat oostfreesche Halfeiland, de Jaadbusen un Butjadingen is. Darto höör dat Rebett twüschen Werser, Maade un Wapel. De Siet, de na dat Meer to leeg, heet "ut Riustri", un de anner Siet na dat Binnenland to "up Riustri". Varel weer de Dingstäe. In't 11. Johrhunnert leep dör Rüstringen de Freesche Heerstraat, de bit na Jever gung. Dat Land bestund ut veer Landveerdels (Quadranten) mit de Hööft- un Sendkarken Blexen, Langwarden, Aldessen un Varel: De Naam von den Goh Rüstringen woor al 787 tosamen mit Östringen un Wangerland in de Chronik von dat Klooster Moisiac in de List vun de freeschen Gohe uptellt, in de Willehad Missioon drieven schull. De Gohe hören to de freeschen Seelannen, de sik in't 12. Johrhunnert to enen Landfredensbund tosamensloten. De Vertreder vun disse Seelannen dropen sik an'n Upstalsboom bi Auerk un raatslogen dar över Recht un Gesett. De Rechtsetten von den Goh Rüstringen sünd upschreven in dat Asegabook. Karl de Grote föhr för de freeschen Rebetten de Graafschupsverfaten in. De eersten Grafen sünd aver nich bekannt. De Graafschup Rüstringen bestund ut de Gohe Rüstringen, Östringen, Wangerland un Auerk.
Kling man to is en plattdüütsche Musikgrupp. Dor höört Elke Janssen (Gitarr, stammt ut Warsingsfehn), Mechthild Rodeck-Kleinert (Vigelien, Viola un Flööt, stammt ut Hamborg), Andreas Kleinert (Vigelien, Viola, Klaveer un Gitarr, ok ut Hamborg) und Michael Sobeczko (Blockflööt, stammt ut Husum) to. De veer hebbt sik 2001 in Chöttingen tohoopfunnen un speelt vör allen plattdüütsche klassische Volksleder. http://klingmanto.kulturserver-nds.de/ Websteed to Kling man to] (hoochdüütsch) Göttingen-Wiki mit en poor Höörbispelen vun Kling man to (Text hoochdüütsch, Musik plattdüütsch)
Graaf, ok Greve, is en Titel vun den Adel. De oolthoochdüütschen Formen grafio un gravo un ok dat freesche un plattdüütsche greve kaamt woll över dat middellatiensche graffio ut dat byzantiensch-greeksche γραφεύς (grapheus). Dat heet: De Schriever. Dat eentlich latiensche Woort för Graaf is comes (franzöösch: comte, italieensch´: conte). Dat weer in de Tieden vun dat Röömsche Riek de Titel vun en hogen kaiserlichen Finanzbeamten (comes largitionum). Up Platt kümmt dat öllere Woort Greve an un for sik bloß noch bi den Diekgreven un, in Bremen tominnst, bi den Gohgreven vör. Sunst warrt tomeist dat Woort Graaf bruukt. Titels as Landgraaf, Markgraaf un Palzgraaf sünd Förstentitel. In dat Hillge Röömsche Riek mütt se vun de Graafen/Greven unnerscheden weern un staht höger as de. 1919 sund de Adelstitels in Düütschland un in Öösterriek afschafft wurrn. In Düütschland is de vörmolige Adelstitel bloß noch Deel vun'n Tonaam. As Titel warrt he nich mehr ankeken. Vun 1919 af an warrt Graafen/Greven richtig anreedt na dat Muster: Vörnaam Graaf/Greve Tonaam. Dorbi warrt Graaf/Greve as Deel vun den Tonaam ankeken. Tomeist warrt avers eenfach seggt: Graaf/Greve Tonaam (sunner dat „vun“ un ohn Herr oder Fro). Vör 1919 hett de Adelstitel noch vör den Vörnaam stahn:
Dritte Wahl is en Punk-Band ut Rostock. Se maken Musik op Hoochdüütsch, hebben mit Hoch in’n Norden aver ok al en Leed över jemehr Heimatstadt Rostock op Plattdüütsch sungen. De Band hett sik 1986 grünnt un is 1988 toeerst optreden. Dorto höört hebben do Busch’n (Marko Busch) as Frontmann un Holm an’n Bass. Holm hett de Band 1991 verlaten. As Trio mit Busch’n (Gesang, Bass), Gunnar (Gunnar Schröder, Gitarr, Gesang) un Krel (Jörn Schröder, Gesang, Slagtüüch) sünd se in ganz Düütschland in de Punkszeen bekannt worrn. Dritte Wahl spelen Düütschpunk, de aver ok veel vun Metal af hett. Se singen temlich direkte Texte, de polietsch-kämpferisch un temlich links sünd. An’n 17. Januar 2005 is Busch’n mit 35 Johr an Magenkreeft storven. De annern wullen de Band nich oplösen un hebbt wiedermaakt, wat sik ok Busch’n so wünscht harr. Siet 19. April 2005 speelt nu Stefan den Bass, de vördem bi de Crushing Caspars Gitarr speelt harr. Se hebbt alltohoop negen Studio-Alben, ene Doppel-Live-CD un twee Live-Videos opnahmen. 1998 hett de Band en egen Plattenlabel mit’n Naam Rausch Records grünnt, dat later den ne’en Naam Dritte Wahl Records kregen hett. 1991: Raff dich auf, Demo Tape 1992: Rari Tape, Demo Tape
Rügen is dat gröttste Eiland vun Düütschland. Dat höört bi Mekelnborg-Vörpommern un is bit to’n 4. September 2011 ok’n egenstännigen Landkreis wesen. Nu höört dat to’n Landkreis Vörpommern-Rügen. Dat Eiland liggt in’e Oostsee un warrt scheedt vun’t Fastland dör den smallen Strelasund un den veel bredern Griepswolder Bodden. Dat Eiland meet 935 km² un tellt 73.000 Inwahners (2001). De Hööftstadt is Bargen. Wichtig sünd de Tourismus un de Verkehr mit Skandinavien över den Haven vun Neu Mukran (früer Sassnitz). In’e Boddens wörrn Fünn’ maakt, wat wiesen doon, dat al in’t Steenöller Minschen up Rügen tohuus weren. Later kemen Germanen (Rugiers) un ünner de grote Volkwannering ok slaavsche Stämm (Ranen oder Rujanen) na’t Eiland. Dunn hüür Rügen bi’t Hertogdom Pommern, Sweden, Prüzen un bi’t Düütsche Riek. Na’n Tweden Weltkrieg hüür Rügen bi’e DDR un siet de Weddervereening is dat nu’n Deel vun’t Bundsland Mekelnborg-Vörpommern. Binz Nationalpark Jasmund Rügen. Mehr Biller, Videos oder Audiodateien to’t Thema gifft dat bi Wikimedia Commons. Rügen (hoochdüütsch)
Ukrainistik is de Wetenschop vun de ukrainische Philologie un Kultur. De Studiengang is in Düütschland blots an de Universität Griepswohld un an de Ukrainische Friee Universität München. Dat gifft dese Studiengang ok in Kanada an de Universität vun Manitoba in Winnipeg, ene Stadt mit veele Mennoniten.
Meideborg, ok woll Madeborg, is de Hööftstadt vun dat düütsche Bundsland Sassen-Anholt. In de Stadt leevt um un bi 238.000 Inwahners. Dor is se de tweet grottste Stadt in dat Bundsland, na Halle mit. In Meideborg sitt en evangeelschen un ok en kathoolschen Bischop. In de Stadt gifft dat twee Hoochscholen: Dat sund de Otto-vun Guericke-Universität Meideborg un de Hoochschool Meideborg-Stendal. De Stadt is bekannt vunwegen ehr histoorsch Arvdeel: Kaiser Otto de Grote, de eerste Kaiser vun dat Hillge Röömsche Riek vun 962 af an, hett dor sien Palz in harrt. In dat Johr 2005 hett Meideborg sien 1200. Boortsdag fiert. Vun dat Johr 2010 af an driggt Meideborg ok den Binaam Ottostadt. Blasonerung: „In Sülver en rode Borg mit swatte Fogen. Se hett Tinnen un twee Toorns mit Spitzdack. Dat gollen Door steiht open un dat swatte Fallgadder is hooch trocken. Twuschen de Toorns steiht liekup en Jumfer (Meid) in gröne Kledaasch, hollt de rechte Hand hooch un wiest dor en grönen Kranz mit.“ Dat Wapen vun de Stadt Meideborg is en so nömmt „sprekend Wapen“. De Jumfer (Meid) un de Borg wiest up de Stadt ehrn Naam hen. De Borgerschop vun Meideborg hett düsse beiden Teken al vun
De Titel vun dissen Artikel is nich op Platt. Słubice is de poolsche Naam. Den plattdüütschen Naam weet wi nich genau. Wenn du em kennst, denn vertell uns dat man. De Oort liggt nich in Plattdüütschland, hett aver womööglich liekers en plattdüütschen Naam. Disse Artikel is man blots en Stubben. Du kannst Wikipedia helpen un em verbetern. Słubice (hoochdüütsch Dammvorstadt) is ene polsche Stadt an’e Oder. De Stadt an sik hett üm un bi 18.000, de hele Gemeen ruchweg 25.000 Inwahners. Se is siet 1945 nich mehr in de düütsche Region Brannenborg. Op de annere Siete vun de Oder liggt de düütsche Universitätsstadt Frankfort. Słubice is in de Niege Hanse. In Słubice läwen nicht bannig veele Düütsche. In de Rebeet om Słubice warr in’n Middeloller Platt snackt. Główny Urząd Statystyczny, „LUDNOŚĆ - STAN I STRUKTURA W PRZEKROJU TERYTORIALNYM“, Stand vun’n 30. Juni 2007 Słubice. Mehr Biller, Videos oder Audiodateien to’t Thema gifft dat bi Wikimedia Commons.
As Batist (franzöösch) betekent man en bannig fienfadrig, dicht weeft licht Stoff, de hööftsächlich ut Boomwull, deelwies aber ok ut Chemiefaser, Linnen, Sieden oder Viskose weeft wesen kann. Nömmt wurrn is dat wohrschienlich nah de Lienweefer Jean Baptiste ut Cambrai, de de Överleeferung nah as eerst in’t 13. Johrhunnert disse Dook entwickelt hett. Anner Angaven nah stammt dat Woort vun dat indisch Wort "Baftas" för witten Kattun. Up engelsch heet de Stoff "Cambric", nah Cambrai. http://www.stofflexikon.com/batist/92/batist.html
Basson is de Familiennaam von Alaric Basson (* 1996), süüdafrikaanschen Swemmer, Christiaan Basson (* 1982), süüdafrikaanschen Golfspeler, Lucia Basson (* 1953), Politikerin ut Namibia, Wouter Basson (* 1950), süüdafrikaanschen Kardioloog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Krakau (poolsch Kraków) is de ole Hööftstadt vun Polen. Vundaag is se de Hööftstadt vun den Woiwodschop Lüttpolen. Se is mit 756.430 Inwahners (Januar 2005) de drüttgröttste Stadt in Polen un is een vun de gröttsten Zentren vun de Kultur vun Europa. In Krakau gifft dat veel Boowarken ut de Gotik, de Renaissance un dat Barock. De Partnerstäder sünd Bordeaux, Bratislawa, Cuzco, Edinburgh, Fez, Florenz, Frankfort, Göteborg, Innsbruck, Leipzig, Lwiw, Milano, Orleans, Pecs, Rochester, Sevilla, Solura, Vilnius un Zagreb. De Stadt weer in de Hanse un is nu ok in de Niege Hanse. De beröhmteste Minsch, de lange Tiet in Krakau leev, is Karol Wojtyła, later de Paapst Johannes Paul II., de hier Arzbischop weer. To Krakau höört vundaag ok de ehemaalsche Industriestadt Nowa Huta. In Krakau gifft dat de grote Universität vun de Jagiellonen. Adam Greenberg (* 1939), US-amerkaansch Kameramann Jadwiga Jędrzejowska (1912-1980), poolsch Tennisspelerin www.e-krakow.pl Guide Krakow Krakau. Mehr Biller, Videos oder Audiodateien to’t Thema gifft dat bi Wikimedia Commons.
De Karlsruher Sport-Club Mühlburg-Phönix e. V., meist kortweg Karlsruher SC oder KSC , is mit üm un bi 4.600 Liddmaten en vun de gröttsten Sportverenen in de Stadt Karlsruhe in Baden-Württemberg. De Vereen is 1952 bi dat Tohopengahn vun den Karlsruher FC Phönix mit den VfB Mühlburg tostanne kamen. Tomeist warrt Football speelt: Dat gifft nich bloß de Profi-Mannschop vun de Mannslüde, de vun de Speeltiet 2007/2008 af an wedder in de 1. Bundsliga mitmaakt, man ok en Mannschopp för Froenslüde in de Regionalliga Süüd för Froenslüde, de tweete Mannschop vun de Mannslüde in de Regionalliga Süüd un en Reeg vun Jugendmannschoppen, de alltohopen in högere Klassen speelt. Bavenhen bedrifft de Vereen noch en Afdeelung för Lichtathletik (1922 upmaakt) un en Afdeelung för Boxsport (1959 upmaakt), man vergleken mit den Football hefft de nich veel to beschicken. In de 1990er Johren hett Sven Ottke för den KSCV boxt un in de 2000er Johren weer Heike Drechsler twee Johr lang bi den Vereen, man vun dor af an hett dat bloß noch för regionale Wettstriet langt. In veel Sportverenen is de dormols noch junge Sportaart Football gegen dat Enne vun dat 19. Johrhunnert man minnachtig ankeken wurrn. Dor sünd denn in
De FC Energie Cottbus is en Footballvereen ut Cottbus in Brannenborg. He is 1963 as SC Cottbus grünnt wurrn un hett 1966 den Naam BSG Energie Cottbus kregen. 1990 is de BSG uplööst wurrn un vun dor af an heet de Vereen FC Energie Cottbus. Na de Speeltiet 1962/1963 weer de Mannschop vun Aktivist Brieske-Oost ut de DDR-Oberliga afstegen. Dor is se denn na Cottbus henstüürt un mit den SC Cottbus tohopenslaten wurrn. De SC Cottbus weer just upmaakt wurrn. As tweete Mannschopp vun den SC speel dat Team, wat vun Lokomotive Cottbus rutnahmen weer. De SC harr sik dormols vörnahmen, he woll Talenten in den Club tohopensammeln un den annern Vereen ut Cottbus, dat weer Vorwärts Cottbus, as besten Vereen in Cottbus aflösen. 1966 is de Footballafdeelung ut den SC rutnahmen wurrn un nee grünnt wurrn as BSG Energie Cottbus. Den Naam Energie harr Bodo Krautz för de nee BSG utfunnen. He harr mitmaakt bi en Wettstriet vun Lesers vun de Lausitzer Rundschau, wo dat dor üm güng, en neen Naam för den Vereen to finnen un he weer de Winner. 1991 hett de BSG Energie Cottbus denn ehren hüdigen Naam FC Energie Cottbus kregen. In düsse Bundsliga-Speeltiet 2008/2009
Disse Artikel is man blots en Stubben. Du kannst Wikipedia helpen un em verbetern. Riga is de Hööftstadt vun Lettland an de Oostsee. De Stadt was orsprünglich däänsch, awer öwer Johrhunnerte hebben de Dütschen dor dat Seggen harrt. Riga hett een bedüütsam Haven un besitt en scheune Ooltstadt in'n Jugendstil. Riga is de Metropole vun dat Baltikum mit 696.681 Inwahners (Stand 2018) up en Flach van 307,17 km². In de Vörstadt Jūrmala is en scheunen Strand. De Stadt Bremen is Partnerstadt van Riga. Rīga. Mehr Biller, Videos oder Audiodateien to’t Thema gifft dat bi Wikimedia Commons. Websteed van de Stadt Riga
Disse Artikel is man blots en Stubben. Du kannst Wikipedia helpen un em verbetern. Brunsbarg is ene poolsche Stadt mit 17.040 (30. Juni 2019) Inwahners in’t Ermland, wat en Deel vun Oostpreußen is. Brunsbarg weer in de Hanse un is nu in de Niege Hanse. Brunsbarg hett en Deel vun de niege Allensteiner Universität vun Südastpreißen. Brunsbarg. Mehr Biller, Videos oder Audiodateien to’t Thema gifft dat bi Wikimedia Commons.
Süüdkorea is indeelt in acht Provinzen (Do), een besünner autonom Provinz (Teukbyeol Jachido), söss Grootstäder (Gwangyeoksi) un een besünner Stadt (Teukbyeolsi). De Provinzen sünd wedder ünnerdeelt in Kreise (Do) un in Städer (Si). De Grootstäder sünd ünnerdeelt in Stadtdelen (Gu). De Städer Gwangju, Daejeon un Seoul hebbt blot Stadtdelen, de annern Grootstäder hebbt ok noch Kreise, de mehr an’n Rand vun de Städer liggen doot. En Kreis warrt automaatsch en Stadt, wenn he mehr as 150.000 Inwahners hett. Wenn de Stadt mehr as 500.000 Inwahners hett, denn is de Stadt in Stadtdelen opdeelt. De Kreise sünd opdeelt in Landstäder (Eup) un in Gemenen (Myeon). En Landstadt mutt opminnst 20.000 Inwahners hebben un en Gemeen opminnst 6.000. Landstäder un Gemenen sünd wedder ünnerdeelt in Dörper (Ri). Städer mit weniger as 500.000 Inwahners, de Stadtdelen vun Städer mit mehr as 500.000 Inwahners un vun Grootstäder sünd noch wedder opdeelt in Naverschoppen (Dong). En Naverschop kann noch wedder opdeelt wesen in enkelte administrative Naverschoppen. Dat heet eenfach blot, dat de Naverschop mehr as een Amtshuus hett, de elk för en bestimmt Deel vun de Naverschop tostännig sünd.
Blombarg is en Oort in Oostfreesland un hörrt to de Samtgemeend Holtriem. De Oort hett 1.650 Inwahner (Stand: 2008). Der Oort is Enn'n vun't 18. Johrhunnert as Hoochmoorkolonie grünnt wurrn un is hüüd de süüdööstlichst Deel vun de Samtgemeend Holtriem. Kört nah den Enn'n vun den Söbenjohrigen Krieg (1756 - 1763) fung dat mit de Besiedeln in de domols recht wild Gegend an. De Kolonist Johann Heyen sall de eerste Siedler ween hemmen. 1770 keem mit Steffen Saalberg de tweete Siedler. De plaanmäßig Besiedeln gung um 1800 los. In dat Johr 1821 wahnen dor all 182 Minschen, 1858 558 Minschen. De Naam sall vun een Sandrügg kommen, de sück över dat Moor erheven dee un up de vööl Blomen wussen hebbt. So keem dorvan Blomenbarg, wat nahst Blombarg un up Hoochdüütsch Blomberg wurrn is. "Blomberg" in de Bilaag to de Anzeiger für Harlingerland, 27. September 2008.
Jukdo (죽도) is en Eiland in de Japaansche See, dat to Süüdkorea höört. Jukdo liggt so bi 2,5 Kilometer vör de Küst vun dat wat gröttere Eiland Ulleung. De beiden Eilannen sünd so wat 120 Kilometer vun dat faste Land af. Dat Eiland is vun Noord na Süüd so bi 700 Meter un vun Oost na West üm un bi 400 Meter breed. Op dat Eiland leevt blot een Familie mit dree Lüüd (Stand 2004). Polietsch is dat Eiland Deel vun dat Dörp Jeodong, Gemeen Ulleung, in dat Amt Ulleung, Provinz Noord-Gyeongsang. Koordinaten:37° 32′ N, 130° 56′ O
Disse Artikel is man blots en Stubben. Du kannst Wikipedia helpen un em verbetern. Visby is de Hööftstadt vun de Insel Gotland in Sweden. Visby warr om dat Johr 900 Stadt. 1314 is de Stadt vull un ganz afbrennt, later henn aber weer upboot wurrn. Visby weer de Moderstadt vun Riga, dat nu in Lettland is. Visby harr en vun de grootste Hanse-Kontoren. Gotland harr ene eegene Regierung. Visby is nu in de Niege Hanse. De Stadt hett 22.236 Inwahner up en Flach vun 12,08 km² (Stand: Dezember 2005).